Samir Duro

Samir Duro, rođen 18. oktobra 1977, jest bivši bosanskohercegovački nogometaš, koji je igrao na poziciji veznog igrača.

 Karijera 
Ovaj rođeni Konjičanin karijeru je počeo u Igmanu, afirmaciju stekao u Sarajevu, a najdublju trag ostavio u Mariboru s kojim je osvojio četiri naslova šampiona Slovenije te u sezoni 1999/2000. izborio plasman u grupnu fazu Lige šampiona. Nakon toga je igrao za ruski Saturn, kratko za sarajevski Željezničar, dok je u sezoni 2006/2007. bio jedan od ključnih igrača Sarajeva u osvajanju naslova šampiona. Iz Sarajeva je otišao u Međimurje, kasnije je kratko nosio i dres Šibenika, dok je u Čeliku, za koji je igrao i proljetni dio sezone 2008./2009, proveo godinu dana. U zimskom prijelaznom roku sezone 2010/11. pojačao je redove Zrinjskog.http://www.sportsport.ba/bh_fudbal/samir-duro-potpisao-za-zrinjski/48195http://www.hskzrinjski.ba/index.php?option=com_content&view=article&id=141:samir-duro-novi-igra-zrinjskog&catid=1:nove-vijesti&Itemid=216 Samir Duro bio je želja Dragana Jovića još u zimskom prijelaznom roku 2008, odnosno nakon što je ovaj veznjak postao slobodan igrač nakon odlaska iz Međimurja. Pod Bijelim brijegom su tada potvrdili da su u pregovorima s ovim igračem, ali on se na kraju ipak vratio u Sarajevo iz kojeg je godinu dana ranije i otišao u Međimurje.

 Reprezentativna karijera 
Duro je bio član i Bosanskohercegovačke seniorske reprezentacije, to od 1999. do 2002, u kojem periodu je skupio i 7 nastupa.http://www.national-football-teams.com/v2/player.php?id=936

Reference

Vanjski linkovi
 Profil na National Football Teams

Kategorija:Rođeni 1977.
Kategorija:Živi ljudi
Kategorija:Bosanskohercegovački nogometaši
Kategorija:Biografije, Konjic
Kategorija:Nogometaši Sarajeva
Kategorija:Nogometaši Željezničara
Kategorija:Nogometaši HNK Šibenik
Kategorija:Nogometaši Zrinjskog
Kategorija:Nogometaši Čelika
Kategorija:Nogometaši Igmana Konjic
Kategorija:Nogometaši NK Celje